**RESYME FRA DAGENS TALE, DATERT 14.04.19, VED PASTOR GJERMUND IGLAND**

TEMA: **Jesus sa; Herren har bruk for dem.** Hvordan gjøre Jesus synlig i hverdagen?

Teksten er hentet fra 2. Mosebok

**2.Mosebok 4.10-12**

I 2. Mosebok leser vi historien om israelittenes fangenskap i Egypt under Farao`s forferdelige regime`. Gud ser deres nød og vil hjelpe dem ut av Egypt. Han ber Moses om hjelp , men Moses har liten tro på seg selv. Gud nøder ham og sier at Han vil være med som veiviser og veileder.

**2. Mosebok 12.21-28 og 2. Mosebok 13.6-8**

Her leser vi om innstiftelsen av påsken med slakting av påskelammet, isopkvasten med blod som skulle strykes på dørkarmen og påbudet om å spise usyret brød som et minne om at Gud førte dem ut av Egypt.

Det går en rød tråd gjennom historien som henspeiler på det om skulle skje; at Jesus skulle dø på korset og sone vår synd. Det leser vi i **1.Kor.5.7-8.**

Les også **Salme 51.9** som henviser til isop som et symbol på renselse.

I **Matt 21.2-3** leser vi at Jesus brukte et esel. En som red på et esel, bar bud om fred. Esel som fredssymbol kan man også lese om i **4. Mosebok 22.21-35.**

Gjennom historien ser vi at Gud bruker det han vil; Moses som ikke hadde tro på seg selv, et esel , en liten gutt som kom med 2 fisk og fem brød osv. Gud bruker det som er lite, for å gjøre det store. Vår svakhet er ingen hinder for Gud.

Har du opplevd at Gud har bruk for deg?

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten og har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.